Istorijat
Teniski savez Beograda osnovan je kao udruženje klubova sa teritorije grada Beograd ne tako davne 1978 godine. Od svog početka radio je na popularizaciji tenisa u našem gradu što je i rezultiralo sa povećanjem broja dece koja su učila da igraju tenis i koja su se takmičila. Od 1997 godine desetak klubova iz našeg grada rešilo je da se posveti razvoju tenisa usmerivši svoje znanje i organizaciju na uzrast dece.

Prekretnica u radu sa decom je bila uvođenje turnira u svim uzrastima u tenisu, 10,12,14,16,18 godina. Beograd je postao centar teniskih događanja u Srbiji. Na teritoriji grada Beograda mogu svi uzrasti dece da igraju tenis i da se takmiče. Osim za mlađe uzraste po klubovima se organizuju lige za seniore i rekreativce.

Osnovni ciljevi teniskog saveza Beograda su:
- popularizacija tenisa na teritoriji Beograda
- omasovljenje teniskog sporta
- organizacija domaćih i međunarodnih turnira

Pehare za najbolje takmičare u Beogradu su do sada delili: Nenad Zimonjić, Janko Tipsarević, Ilija Bozoljac, Bojana Jovanovski, Viktor Troicki, Dušan Lajović, Olga Danilović, Miomir Kecmanović, Đere Laslo, Filip Krajinović i Novak Đoković.